OzLabs/hebrew-wiki-articles huggingface dataset:
Loom (אלבום של Imagine Dragons)

Loom הוא אלבום האולפן השישי של הרכב מוזיקלי האמריקאי Imagine Dragons. האלבום יצא לאור ב-28 ביוני 2024, על ידי חברות התקליטים אינטרסקופ רקורדס ו-Kidinakorner. האלבום הופק על ידי הלהקה ומשתפי הפעולה הוותיקים מאטמן & רובין, הוא עוקב אחר אלבום האולפן שלהם שני חלקים Mercury – Acts 1 & 2 (2022).<ref name="Heavy concepts"></ref>

==רקע והכרזה==
בראיון לסוכנות ידיעות Associated Press, דן ריינולדס תיאר את התהליך היצירתי מאחורי האלבום והעטיפה שלו:

==סינגלים וקידום==
ב-10 במרץ 2024, הלהקה חשפה שתוציא מוזיקה חדשה ברשתות החברתיות שלה.<ref></ref> בימים הבאים הוצג שעון חול באתר הרשמי. עד סוף מרץ, האתר החל להציג ארבע דלתות. ארבע הדלתות כללו שלוש קבוצות שונות שהתחרו כדי לקבל נקודות במספר מיני משחקים; שלוש הקבוצות היו Croyants (מאמינים), גרירים (לוחמים) ו-Rêveurs (חולמים), מחולקים לפי העדפת המוזיקה הקודמת של המשתמשים. כל אחת מהקבוצות הללו התייחסה לשיר מאלבום קודם.<ref></ref>

בכל שבוע נחשפה דלת חדשה המציגה משחק חדש וכמה רמזים לגבי תאריך היציאה או חלק מהמילים של השירים החדשים. ב-1 באפריל, עם פתיחת הדלת השנייה, הם הכריזו ששיר חדש בשם "Eyes Closed" שיצא לאור ב-3 באפריל.<ref></ref><ref name="eyesClosed"></ref> ב-22 באפריל, לאחר פתיחת כל ארבע הדלתות, נחשפה דלת חמישית - המתייחסת לווידאו הקליפ של "Eyes Closed" - אשר חשף שהאלבום יקרא Loom.<ref name="Heavy concepts"/> בנוסף, הכריזו ההרכב על צאת סיבוב הופעות עולמי חדש שיתחיל במהלך הקיץ.<ref></ref>

לצוות המנצח של ארבע הדלתות, הקרואינטים, שותף סרטון עם קטעים לשלושה שירים מהאלבום החדש, שכותרתו: "Fire in These Hills", "Nice to Meet You" ו-"Wake Up".<ref></ref><ref></ref>

ב-25 באפריל, פרסמו ההרכב בפוסט ברשתות החברתיות על צאת שיתוף פעולה חדש שיצא במהלך חודש מאי.<ref></ref> ב-30 באפריל, הכריז ההרכב על צאת גרסה חדשה של הסינגל "Eyes Closed" בהשתתפות ג'יי באלווין.<ref></ref>

רשימת השירים הרשמית, יחד עם אורכי השירים, נחשפו ב-8 במאי.<ref></ref>

הסינגל השני של האלבום הנקרא "Nice to Meet You" יצא לאור ב-24 במאי.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Loom
!אזור
!תאריך יציאה
!פורמט (ים)
!חברת תקליטים
!מקור
|-
!rowspan="2" |כלל העולם
|28 ביוני 2024
|הורדה דיגיטלית • הזרמת מוזיקה • תקליטור • תקליט
|אינטרסקופ • Kidinakorner
|
|}

==קישורים חיצוניים==

==הערות שוליים==

קטגוריה:אלבומי 2024
קטגוריה:אלבומי חברת אינטרסקופ רקורדס
We Don't Trust You (שיר)

"We Don't Trust You" הוא שיר של הראפר האמריקאי פיוצ'ר והמפיק המוזיקלי האמריקאי מטרו בומין. הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה הפותחת מתוך אלבום האולפן המשותף של פיוצ'ר ומטרו בומין הנושא את אותו השם.

==קבלה ביקורתית==
מייקל ספונרה מבילבורד דירג את "We Don't Trust You" כשיר הטוב ביותר באלבום הנושא את אותו השם, וציין שפיוצ'ר מדבר בשיר על דרייק, איתו פיוצ'ר ומטרו בומין שיתפו פעולה בעבר, ולו סכסוך עם מטרו בומין.<ref></ref>

רובין מאריי כתב עבור קלאש והצהיר שהשיר "פותח את האלבום בנימה של פרנויה, קסמי הטראפ המצייצים בוקעים בצורה מאיימת ברקע".<ref></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי 2024
קטגוריה:שירי פיוצ'ר
קטגוריה:שירי מטרו בומין
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
Young Metro

"Young Metro" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והזמר-יוצר הקנדי דה ויקנד. הוא יצא לאור ב-25 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כסינגל השני מתוך אלבום האולפן המשותף של פיוצ'ר ומטרו בומין, We Don't Trust You. הווידאו קליפ הרשמי שלו יצא לאור באותו היום.<ref></ref> השלושה כתבו את השיר יחד והוא הופק על ידי מטרו עצמו, מייק דין ודייוויד x אלי.

==קבלה ביקורתית==
מייקל ספונרה מבילבורד דירג את "Young Metro" כשיר השביעי הטוב ביותר באלבום We Don't Trust You. ספונרה כתב שההפקה האפלה של מטרו בומין עוזרת לפיוצ'ר "להתמכר לצד האפל שלו ולהישען על הרושם שלו אוול קניוול". הוא מציין שדה ויקנד "[משתמש] בשירה המלאכית שלו ככלי שמוסיף לרקע הקולנועי, במקום לספק שיתוף פעולה מסורתי יותר כמו להיט הפופ הידידותי שלהם 'Low Life'".<ref></ref>

סקוט גלשר מ-HipHopDX ציין שהשיר מכיל "סינתיסייזרים ממיסים פנים והיי-האטס מהירים הנותנים לפיוצ'ר ואייבל מקום לתת כמה שורות".[4].<ref></ref>

== מיקומי שיא ==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי פיוצ'ר
קטגוריה:שירי מטרו בומין
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירים שהופקו על ידי מייק דין
קטגוריה:סינגלים בהוצאת אפיק רקורדס
קטגוריה:סינגלים בהוצאת ריפבליק רקורדס
The Game Awards

"The Game Awards" הוא טקס פרסים שנתי הנחשב לאחד מטקסי הפרסים היוקרתיים ביותר בעולם בתחום משחקי הווידאו.

לאורך השנים הטקס התקיים במיקומים שונים ברחבי ארצות הברית, כולל תיאטרון מיקרוסופט בלוס אנג'לס שבקליפורניה, תיאטרון דולבי בהוליווד שבקליפורניה ותיאטרון פיקוק בלוס אנג'לס שבקליפורניה. הטקס מוצג בשידור חי במספר פלטפורמות סטרימינג, כולל YouTube, Twitch וערוצי מדיה חברתית שונים.

== טקסים ==
=== שנות ה-2010 ===
{| class="sortable wikitable" style="text-align: center"
! data-sort-type="number" style="background:#EEDD82; width:180px;" |שנה
! style="background:#EEDD82; width:150px;" | תאריך
! style="background:#EEDD82; width:280px;" | הזוכה בקטגוריית משחק השנה
! style="background:#EEDD82; width:150px;" | מספר הצופים
! style="background:#EEDD82; width:300px;" | מיקום הטקס
|-
|2014
| 5 בדצמבר 2014
| Dragon Age: Inquisition
| 1.93 מיליון<ref></ref>
| אודיטוריום AXIS <small>(לאס וגאס, נבדה)</small>
|-
|2015
| 3 בדצמבר 2015
| The Witcher 3: Wild Hunt
| 2.3 מיליון<ref></ref>
| rowspan="5" | תיאטרון מיקרוסופט<small>(לוס אנג'לס, קליפורניה)</small>
|-
|2016
| 1 בדצמבר 2016
| Overwatch
| 3.8 מיליון<ref></ref>
|-
|2017
| 7 בדצמבר 2017
| The Legend of Zelda: Breath of the Wild
| 11.5 מיליון<ref></ref>
|-
|2018
| 6 בדצמבר 2018
| God of War
| 26.2 מיליון<ref></ref>
|-
|2019
| 12 בדצמבר 2019
|Sekiro: Shadows Die Twice 
| 45.2 מיליון<ref></ref>
|}

=== שנות ה-2020 ===
{| class="sortable wikitable" style="text-align: center"
! data-sort-type="number" style="background:#EEDD82; width:180px;" |שנה
! style="background:#EEDD82; width:150px;" | תאריך
! style="background:#EEDD82; width:280px;" | הזוכה בקטגוריית משחק השנה
! style="background:#EEDD82; width:150px;" | מספר הצופים
! style="background:#EEDD82; width:300px;" | מיקום הטקס
|-
| 2020
| 10 בדצמבר 2020
| The Last of Us Part II
| 83 מיליון<ref></ref>
| אירוע מקוון
|-
|2021
| 9 בדצמבר 2021
|It Takes Two 
| 85 מיליון<ref></ref>
| rowspan="2" | תיאטרון מיקרוסופט <small>(לוס אנג'לס, קליפורניה)</small>
|-
|2022
| 8 בדצמבר 2022
| Elden Ring
| 103 מיליון<ref></ref>
|-
|2023
| 7 בדצמבר 2023
| באלדורז גייט 3
| 118 מיליון<ref></ref>
| תיאטרון פיקוק<small>(לוס אנג'לס, קליפורניה)</small>
|}

== קישורים חיצוניים ==

* 

==הערות שוליים==

קטגוריה:פרסים אמריקאיים
קטגוריה:פרסים למשחקי וידאו
מוחמד שבאנה

מוחמד שבאנה (בערבית: محمد شبانة) או בכינויו אבו אַ֫נַס (בערבית: أبو أنس شبانة) הוא מפקד חטיבת רפיח בזרוע הצבאית של החמאס, גדודי עז א-דין אל קסאם. תחתיו פועלים כארבעה גדודים.

בכרוזים שהטיל צה"ל בנובמבר 2023 בעזה, הוצע על ראשו פרס כספי של 500,000 דולר<ref></ref>.

== בחמאס ==
עוד לפני מינויו למפקד חטיבת רפיח, במהלך מבצע עופרת יצוקה, ב-31 בדצמבר 2008, על פי פרסומים פלסטיניים, צה"ל תקף את ביתו שבשכונת שאבורה ברפיח, אך שבאנה לא נפגע<ref></ref>.

לאחר מותו של ראאד אל-עטאר במבצע צוק איתן ב-2014, מונה שבאנה להחליפו כמפקד חטיבת רפיח. במהלך מבצע שומר החומות, ב-13 במאי 2021, הפציץ צה"ל את ביתו שברפיח, אך שבאנה לא נפגע<ref></ref>.

=== במלחמת חרבות ברזל ===
במהלך היומיים הראשונים לאחר מתקפת הפתע של חמאס על ישראל, ב-9 באוקטובר 2023, נהרגו שניים מבניו של שבאנה, עבד א-נאסר ומחמוד<ref></ref><ref></ref>, שהיו פעילים בכוח הנוח'בה של גדודי עז א-דין אל-קסאם<ref></ref>.

ב-20 בדצמבר 2023 ניסה צה"ל להורגו על ידי תקיפת בית משפחת שבאנה שבמזרח רפיח<ref></ref><ref></ref>, אך מוחמד שבאנה ניצל ולא נפגע.

אַ֫נַס, בנו הבכור, נהרג אף הוא ב-18 במאי 2024, בקרבות מול צה"ל בשכונת א-תנור שברפיח.

ב-24 במאי 2024 בוצע ניסיון נוסף להורגו, כאשר הותקפה מנהרה שבתוכה מתחם תת-קרקעי שבה הוערך כי הוא שהה, אך שבאנה ניצל מהתקיפה.

== חיים אישיים ==
דווח כי לשבאנה ישנה משפחה ענפה בסיני שבמצרים.

== קישורים חיצוניים ==

* שחר קליימן, [https://www.israelhayom.co.il/news/defense/article/15734127 בניו מחבלי נוח'בה שנהרגו, הוא ניצל מניסיונות חיסול: זה מח"ט רפיח שהיה היעד לתקיפות בעיר], באתר ישראל היום, 12 במאי 2024

== הערות שוליים ==

קטגוריה:פעילי חמאס
קטגוריה:נפגעי התנקשויות
קטגוריה:פלסטינים שנולדו במאה ה-20
BeppoSAX

BeppoSAX היה טלסקופ ששוגר כמיזם משותף של איטליה והולנד בשנת 1995. הוא כלל מכשירים לביצוע תצפיות בתחום קרני רנטגן. החללית נקראה על שם מדען איטלקי בפו אוקיאליני שפעל בתחום. החללית פעלה כ-7 שנים.

==משימה==
החללית הייתה יוזמה משותפת של סוכנות החלל האיטלקית וסוכנות לחקר החלל ההולנדית. חללית נבנתה על ידי חברות מאיטליה. רוב המכשירים שהותקנו על החללית נבנו באיטליה והיתר בהולנד ועל ידי מדעני סוכנות החלל האירופית. תחום רגישות כולל היה kEv 300- kEv 0.1.

המידע שהתקבל בהיקף עד 450 מגהביט נשמר בחללית. כאשר היא הייתה עוברת מעל תחנת קרקע במרכז החלל לואיג'י ברוליו הנתונים היו מועברים בקצב 60–100 קילוביט בשנייה.

בחללית הותקנו ספקטרומטרים בתחומים שונים, רגשים ומצלמה (נבנתה בהולנד).

השיגור בוצע מנמל החלל קייפ קנוורל בעזרת משגר מדגם אטלס 1 ב-30 באפריל 1996. החללית פעלה עד לשנת 2002.

ההישג הידוע ביותר של החללית הינו חקר בתחום התפרצויות גמא.

== קישורים חיצוניים ==

* [http://people.oas.inaf.it/amati/tesi/node8.html תיאור המשימה]
* [https://web.archive.org/web/20221014020724/https://hera.gsfc.nasa.gov/docs/sax/email/sax_status.html#17dec1996 תיאור באתר נאס"א]

קטגוריה:טלסקופי חלל בחלקים הבלתי נראים של הספקטרום
קטגוריה:איטליה: מדע וטכנולוגיה
קטגוריה:הולנד: מדע וטכנולוגיה
בית קירור

בית הקירור ב[[עין השופט]]
בית הקירור ב[[כפר חסידים לאחר שיפוצו]]
הכנת [[קרח בבית הקירור בקיבוץ אפיקים, 1940]]
בית קירור הוא מחסן שבו מאוחסנים ומקוררים מוצרים מתכלים. המוצרים המאוחסנים יכולים להיות, בין היתר, מזון, במיוחד בשר, מוצרים חקלאיים אחרים, תרופות, כימיקלים אחרים ודם.

בתי קירור ממוקמים לעיתים בצמוד או בתוך מפעלים המייצרים את המוצרים הדורשים קירור, וכן בקרבת נמלים - לאחסון תוצרת שיובאה או המיועדת לייצוא. בנמל אשדוד קיימים בתי קירור בעורף הנמל.

החקיקה בישראל מתייחסת לבתי קירור בהיבטים שונים, ביניהם: תקנות רישוי עסקים - תנאים תברואתיים לייצור מזון, פיקוח ורישוי בתי קירור, חובת הקמת בית קירור בבית מטבחיים, שימוש בבתי קירור בשרשרת ההובלה של מוצרים וטרינריים, פיקוח על ייצוא מוצרים חקלאיים, ועוד.

בשנות ה-40 של המאה ה-20 נבנו בישראל בתי קירור בסגנון הבינלאומי, בתכנונו של האדריכל אריה שרון, בכפר חסידים (1942), רמת יוחנן, משמרות, בית חירות, עין השופט (1943).

== בית הקירור בכפר חסידים ==
בית הקירור תוכנן על ידי האדריכל אריה שרון והוקם בשנת 1942. מטרתו הייתה לאחסן בקירור תוצרת חקלאית: תפוחי אדמה ותפוחי עץ ממשקיהם של איכרי היישוב והסביבה. הצורך בהקמת בית הקירור נבע מהעובדה שהיבול שנאסף בבת אחת גרם לירידת מחירי השוק. המגדלים התארגנו, גייסו כספים ממקורות עצמיים ובנו את בית הקירור. כך יכלו לשמור על התוצרת החקלאית ולווסת את השיווק בהתאם למחיר הרצוי.

בזמן מלחמת העצמאות שימש בית הקירור גם להסתרת נשק. בשנת 2017 הסתיימו עבודות השימור של המבנה, בתמיכתה של המועצה לשימור אתרים, ומאז הוא משמש כארכיון היישוב.

== בית הקירור באפיקים ==
בית הקירור באפיקים הוקם ב-1939 ופעל עד שנות ה-80 של המאה ה-20. נועד לפירות וירקות ובשר. תחתיו הוקם סליק. לצידו היה מכון לייצור קרח שפעל עד שנות ה-60 של המאה ה-20.

== קישורים חיצוניים ==

== הערות שוליים ==

קטגוריה:שימור מזון
קטגוריה:אחסון
My Passion

"My Passion" (בעברית: "הַתְּשׁוּקָה שֶׁלִּי") הוא שיר שהוקלט על ידי להקת הדאנס-פופ הרומנית אקסנט, בהשתתפות לורה.<ref name=":0"></ref> הוא יצא לאור ב-8 בנובמבר 2010, בהוצאת חברת התקליטים רוטון מיוזיק, כסינגל שלא מתוך אלבום.<ref name=":2"></ref> את השיר כתבו אדריאן סינה ולוויניה סימה.<ref name=":0" /> מבחינת מוזיקלית ולירית, זהו שיר דאנס-פופ שעוסק בתשוקה ויגון.<ref name=":0" />

בשנת 2019 יצא אלבום האוסף Akcent 20 במסגרתו הוחלט לכלול את "My Passion" גם כן.<ref></ref>

השיר הגיע למקום השני בטורקיה טופ 20 (בין-לאומי).<ref></ref>

== רקע וכתיבה ==
השיר נכתב על ידי אדריאן סינה ולוויניה סימה והופק על ידי חברי אקסנט.<ref name=":0" /> לאורכו של השיר, מקוננת המבצעת: והמבצע משיב: .<ref name=":0" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.3 מיליון השמעות.<ref name=":1"></ref>

== וידאו קליפ ==
הווידאו קליפ הרשמי של השיר פורסם ב-8 בנובמבר 2010 בערוץ היוטיוב של אקסנט.<ref name=":2" /> לאורכו של הקליפ משולבות סצנות בהן ניתן לראות את חברי אקסנט מבצעים את השיר ביחד עם לורה. העלילה הראשית מתמקדת בגבר (סילביו טולו) ואישה המבטאים מערכת יחסים ואת המשבר המגיע בסוף.<ref name=":2" />

נכון לאפריל 2024 עומד מונה הצפיות של הקליפ על למעלה מ-65 מיליון צפיות.<ref name=":2" /> קליפ נוסף צבר למעלה מ-45 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|17 ביוני 2011
|הזרמת מוזיקה • הורדה דיגיטלית
|רוטון
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירים באנגלית
קטגוריה:שירי אהבה
קטגוריה:שירים על כאב לב
קטגוריה:שירים על פרידה
דיבין (מרג' עיון)

דיבין (בערבית: دبين) הוא כפר לבנוני בנפת מרג'יון במחוז א- נבטיה. הכפר שוכן מצפון ובצמוד למרג' עיון, בגובה 650 מטר מעל פני הים.

בשנת 2014 היו בכפר 2,135 בוגרים, בעלי זכות בחירה לפרלמנט הלבנוני.<ref></ref>

== היסטוריה ==
בשנת 1838 ביקר במקום המיסיונר האמריקאי עלי סמית וציין במחקרו שתושבי דיבין היו מתואלים ונוצרים יוונים.<ref></ref>

== אתרים סמוכים ==
* תל דיבין (Tell Dibbine): שוכן 3 קילומטר דרומית ליישוב. יש המזהים את התל שרידי העיר המקראית עיון, הנזכרת פעמיים בספר מלכים: . וכן: .<ref></ref><ref></ref>
* בסיסי יוניפי"ל: כשני קילומטרים (בקו אווירי) צפונית מזרחית ליישוב נמצאים שני בסיסים של יוניפי"ל. הגדול שבהם נבנה על ידי כוח ספרדי שנפרס בגזרה ונקרא על שם מיגל דה סֶרוואנטס.

== הערות שוליים ==

קטגוריה:מחוז א-נבטיה: יישובים
ג'ון מילר (מושל דקוטה הצפונית)

ג'ון מילר (באנגלית: John Miller; ) היה חוואי, איש עסקים ופוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית הראשון בשנים 1889–1891, לאחר קבלתה כמדינה בארצות הברית.
==ראשית חייו==
ג'ון מילר נולד בכפר דריידן שבאזור אגמי האצבעות, שבאפסטייט ניו יורק, שם הוא היה לחוואי. בסוף המאה ה-19 מכרה הממשלה שטחי אדמה נרחבים במחירים נמוכים בטריטוריית דקוטה לאחר שחיסלה את דרישותיהם של האינדיאנים, ומילר הצטרף לאלפי אנשים שעברו לשם. רבים מאנשים אלו הגיעו מהמדינות הצפוניות של ארצות הברית, והם הקימו מבנה פוליטי וחברתי דומה לזה של מדינת ניו יורק, המדינה הצפון מערבית ביותר של ניו אינגלנד.

מילר הגיע לטריטוריית דקוטה ב-1878 יחד עם ג'רמי ו. דווייט, ורכש שטח אדמה פורה של 17,000 אקרים (69 קמ"ר) בעמק במחוז ריצ'לנד. כבעלי חוות ענק , הקימו השניים את חברת החווה והקרקעות דווייט, ומכרו חלק מהקרקעות למתווכים. הם צברו עושר כתוצאה מגידול חיטה כיבול מניב רווחים.

ב-1882 נשא מילר לאישה את אדי ס. טאקר, ולשניים נולדו שתי בנות.
==קריירה פוליטית==
ב-1888 נבחר מילר למועצת טריטוריית דקוטה, בית המחוקקים שלה. ב-1889 הוא השתתף בוועידת החוקה של דקוטה הצפונית, שכתוצאה ממנה היא התקבלה כמדינה בארצות הברית. באותה שנה הוא היה למועמד המפלגה הרפובליקנית למשרת מושל דקוטה הצפונית. למילר לא היו שאיפות לתפקיד זה, אך הרפובליקנים במדינה שכנעו אותו שהוא היה המועמד היחידי שיוכל לשמור על אחדות המפלגה. מילר פיתח מוניטין של אדם הגון כאשר התנגד לשדלנים ולאחרים שניסו לקדם מהלכים מועדפים עליהם במועצת הטריטוריה באמצעות שוחד והתנהגויות מושחתות אחרות. כשהוא השתכנע שאם הוא לא יתמודד על התפקיד, הרפובליקנים יפסידו, הוא הסכים להציג את מועמדותו, ובבחירות הכלליות הוא ניצח.

ב-1890 מנתה אוכלוסיית דקוטה הצפונית הלבנה 190,983 איש, לאחר שב-1870 מנה החלק היחסי שלה בטריטוריית דקוטה 2,405 איש. במהלך שתי שנות תקופת כהונתו של מילר כמושל, הוקמה המדינה. עם תום תקופת כהונתו הוא סירב להתמודד בבחירות לתקופת כהונה שנייה או לכל משרה נבחרת אחרת.
==שנותיו האחרונות==
מילר שב לעסקי החוואות שלו, וגידל חיטה ודגנים בהיקף תעשייתי. ב-1896 הוא הקים את חברת הקרקעות ג'ון מילר. ב-1906 היה מילר לנשיא חברת צ'פי-מילר שהוקמה אז. יחד עם שותפו, הרברט פ. צ'פי, הוא עסק בטחינת קמח, וסיפק מזון ושירותים חקלאיים נוספים. לחברה היו משרדים בדקוטה הצפונית ובדולות' שבמינסוטה.

ג'ון מילר נפטר בדולות' ב-26 באוקטובר 1908. הוא נטמן בבית הקברות גרין הילס שבעיירת הולדתו דריידן שבמדינת ניו יורק. ב-1910 הוקמה מצבת גרניט על קברו, שם נקברו בהמשך בתו ושתי בנותיו.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1170/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1171.
</div>

==קישורים חיצוניים==
* [https://www.nga.org/governor/john-miller/ ג'ון מילר] באתר אגודת המושלים הלאומית 
* [https://politicalgraveyard.com/bio/miller5.html#381.30.37 ג'ון מילר] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1843
קטגוריה:אמריקאים שנפטרו ב-1908
ויקה ג'יגולינה

ויקה ג'יגולינה (באנגלית: Vika Jigulina; נולדה ב-18 בפברואר 1986, בשם ויקטוריה קורנבה) היא מפיקה מוזיקלית, זמרת ודי ג'יית מולדובית-רומנייה.

== קריירה ==
ויקטוריה קורנבה נולדה בקאחול, הרפובליקה הסובייטית הסוציאליסטית המולדובית (מולדובה).<ref name=":0"></ref> היא בולגרייה מצד אמה ורוסייה מצד אביה. בשנת 2000 עברה ג'יגולינה לטימישוארה, רומניה והמשיכה את לימודיה בה. היא עבדה במועדונים מקומיים שונים ולבסוף עבדה בעיר הבירה בוקרשט.<ref name=":0" /> היא השתתפה בתוכניות שבועיות בתחנות רדיו רומניות שזכו לחשיפה ולתהילה ארצית. בשנת 2010 הפכה ג'יגולינה רשמית לאזרחית במדינה. בהמשך לכך, עבדה כדי ג'יית ברדיו 21 רומניה ובווייב FM.<ref></ref>

ג'יגולינה עבדה עם ATB ואמנים נוספים. היא ידועה בכך שהקליטה את הלהיט הבין-לאומי "Stereo Love" של המפיק והמוזיקאי הרומני אדוארד מאיה.<ref name=":1"></ref> הוא יצא בשנת 2009 והפך לאחד מהשירים המצליחים ביותר באותה השנה.<ref name=":1" /> סינגל הסולו הראשון שלה, "Memories", יצא לאור ב-29 בספטמבר 2012.<ref></ref> היא גם הופיעה על השער של המהדורה הרומנית של פלייבוי במרץ 2012.<ref></ref> ג'יגולינה נבחרה לדובב את קולה של אלתיאה בסרט האנימציה "קדימה" (2020).<ref></ref> שיתופי פעולה נוספים עם מאיה יצאו בהמשך.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:מוזיקאים רומנים
קטגוריה:זמרות רומניות
קטגוריה:מהגרים לרומניה
קטגוריה:רומנים ממוצא בולגרי
קטגוריה:רומנים ממוצא רוסי
קטגוריה:תקליטנים רומנים
קטגוריה:מולדובנים שנולדו ב-1986
קטגוריה:רומניות שנולדו ב-1986
אמנון זך

אמנון זך (נולד ב־1947) הוא עורך דין ופוליטיקאי ישראלי שכיהן כראש המועצה המקומית אזור בין השנים 1989–2008.

== ביוגרפיה ==
זך נולד בשנת 1947 בתל אביב ועבר בשנת 1955 עם משפחתו לאזור ע"פ קריאתו של ראש הממשלה דוד בן-גוריון "לצאת מהעיר אל הכפר"<ref name=":0"></ref>. לפני כניסתו לפוליטיקה, כיהן כ-15 שנים בתור מנהל מחלקת החינוך העירונית באזור<ref name=":1"></ref>. זך הוא עורך דין בתחום המקרקעין ויועץ לרשויות בנושא.<ref name=":1" /> הוציא ספר ביוגרפי על כהונתו כראש המועצה ועל אזור.<ref name=":0" /> נשוי לגילה ואב לשלושה ילדים.

== קריירה פוליטית ==
לקראת בחירות 1983, שובץ זך במקום השלישי ברשימת המערך (העבודה ומפ"ם) למועצת העיר אזור. הרשימה הוכרזה כרשימה זוכה מאחר שהייתה היחידה שנרשמה להתמודדות ומילאה את כל 11 המושבים במועצה<ref></ref>. בתום הבחירות מונה זך לסגנו של ראש המועצה יצחק אלישיב, שנבחר גם הוא כמועמד יחיד. לקראת הבחירות לכנסת השתים עשרה, ולאחר 15 שנות כהונה כראש המועצה, החליט יצחק אלישיב להתמודד על מקום ברשימת המערך לכנסת ולפנות את מקומו כראש המועצה. זך נבחר במקומו כמועמד המערך לראשות המועצה<ref></ref> וזכה לרוב גדול של 69.9% מקולות הבוחרים.<ref></ref>

בבחירות 1993, חבר זך לרשימת מרצ העירונית ולמפלגת העבודה בה הוא חבר והשתיים הריצו רשימה משותפת בראשותו למועצה כשהוא מועמדן לראשות המועצה. במועצה, זך ורשימתו הצליחו לשחזר את ההישג מהבחירות הקודמות - 6 מנדטים וזך עצמו הגדיל את תמיכתו בראשות המועצה כשהוא זוכה ב-71% מקולות הבוחרים.<ref></ref> בבחירות 1998, תמיכתו של זך לראשות המועצה ירדה לכ-55%, אך זה היה רוב שהספיק לקדנציה שלישית כראש המועצה. רשימתו, העבודה-מרצ, זכתה פעם נוספת ב-6 מנדטים.<ref></ref> במהלך קדנציה זו נבחרה ממשלת ברק, שהיה ממפלגתו של זך והוא אפילו שובץ במקום ה-93 והלא ריאלי ברשימת ישראל אחת לכנסת. ב-2001, עת הייתה מפלגת העבודה בממשלת שרון, טען כי שרי המפלגה מצביעים בעד חוקים שלא יטיבו עם הרשויות המקומיות<ref></ref> והיה לסגן יו"ר מרכז השלטון המקומי<ref name=":1" /> תחת עדי אלדר.

בבחירות 2003, ניסה זך להגדיל את התמיכה בו וצירף לרשימתו את מפלגת עם אחד וזכה לתמיכת הרשימות החרדיות בהתמודדות על ראשות המועצה. זך זכה בבחירות אלו ל-48.5% מקולות הבוחרים ונבחר לקדנציה רביעית. רשימתו, "העבודה-עם אחד-מרצ", ירדה מכוחה למרות האיחוד ל-4 מנדטים.<ref></ref> לקראת בחירות 2008, החליט זך שלא להתמודד לקדנציה נוספת ותמך במועמדותו של סגנו, אריה פכטר.

זך חבר מפלגת העבודה משנת 1983 ונחשב בזמנו לאחד ממקורביו של בנימין בן אליעזר.<ref></ref><ref></ref> זך שובץ מטעם מפלגת העבודה במקומות לא ריאליים ברשימותיה לכנסת: ב-1999 שובץ במקום ה-93, ב-2003 שובץ במקום ה-75, ב-2006 שובץ במקום ה-50, ב-2009 שובץ במקום ה-47 וב-2015 שובץ במקום ה-103 ברשימת המחנה הציוני.

== הערות שוליים ==

קטגוריה:עורכי דין ישראלים
קטגוריה:ראשי מועצת אזור
קטגוריה:ישראלים שנולדו ב-1947
וניל עוגיות

וניל עוגיות (באנגלית: Cookies 'n Cream) הוא טעם של גלידה, מילקשייק וקינוחים קפואים נוספים, המבוסס על וניל ושברי עוגיות שוקולד, כאשר הגרסה הנפוצה והמוכרת היא שברי עוגיות אוראו. ניתן למצוא גרסאות נוספות בהן במקום וניל משתמשים בטעמי שוקולד, קפה או מנטה.

== היסטוריה ==
ישנן מספר סברות לגבי מקורו של הטעם וזהותו של הראשון שהמציא ושיווק את הגלידה.
* מלקולם סטוגו, מומחה לגלידה, טוען כי המציא את הטעם בין השנים 1978-1976.<ref></ref><ref></ref>
* אוניברסיטת דקוטה הדרומית טוענת כי המפעל החלבי של האוניברסיטה, אשר מייצר גבינות, חמאה, גלידות ומוצרי חלב נוספים, המציא את הטעם בשנת 1979.<ref></ref><ref></ref>
* בשנת 2005, חברת הגלידות "בלו בל", טענה כי הם החברה הראשונה אשר ייצרה לראשונה בשנת 1980 באופן המוני את טעם הגלידה. בשנת 2006, עיתון הניו יורק טיימס דיווח כי "בלו בל" אכן היו חלוצים בשיווק טעם הגלידה, אך לא המציאו אותו. בשנת 1981 חברת "בלו בל" רשמה זכויות יוצרים על טעם הוניל עוגיות.
* ג'ון האריסון, הטועם הראשי בחברת "Dreyer's", טוען כי המציא את הטעם עבור החברה, בשנת 1982.
* סטיב הארל, מחברת הגלידות "Herrell's Ice Cream", טוען גם הוא כי המציא את הטעם.
בשנת 1983, וניל עוגיות הפך להיות אחד מחמשת הטעמים הנמכרים ביותר של גלידה.<ref></ref>

== קישורים חיצוניים ==

== הערות שוליים ==

קטגוריה:גלידות
קטגוריה:קינוחים
קטגוריה:קינוחים קפואים
קטגוריה:המטבח האמריקאי: קינוחים
האצ'ירו אריטה

האצ'ירו אריטה (ביפנית: 有田 八郎; 21 בספטמבר 1884 – 4 במרץ 1965) היה פוליטיקאי ודיפלומט יפני שכיהן כשר החוץ של האימפריה היפנית בשלוש כהונות לא רצופות. הוא ידוע בתור מי שפיתח את מרחב השגשוג המשותף של מזרח אסיה רבתי, שהיווה התפיסה הרשמית שהוצגה ובגינה האימפריה היפנית שאפה להתרחב.

== ביוגרפיה ==
אריטה נולד באי סאדו. ב-1909, אחרי שסיים את לימודיו בבית הספר למשפטים באוניברסיטת טוקיו של ימינו, הצטרף למשרד החוץ היפני וביסס את מעמדו כמומחה לענייני אסיה. ב-1919 אריטה השתתף במשלחת היפנית לוועידה בה נחתם חוזה ורסאי ובתחילת הקריירה שלו הוצב גם לתקופות בהונולולו ובשניאנג. ב-1930 התמנה לשגריר יפן באוסטריה. ב-1932 שב ליפן כדי לשמש כסגן שר החוץ, וב-1933 הוצב שוב באירופה כשגריר בבלגיה.

אריטה מונה לראשונה לשר החוץ ב-1936 בממשלתו של קוקי הירוטה, והמשיך לכהן בתפקיד זה גם בממשלותיהם של פומימרו קונואה, הירנומה קיאצ'ירו ויונאי מיצומאסה. ב-1938 נבחר לבית האצילים של יפן וכן לדיאט.

אריטה התנגד להסכם התלת-צדדי שנחתם עם גרמניה ואיטליה, ובמקום זאת תמך בשיפור היחסים עם ארצות הברית. אולם, עם עליית כוחו של הצבא ביפן, נאלץ אריטה להתפשר עוד ועוד בעמדותיו. בין 1938 ל-1940 עבד יחד עם קונואה כדי ליצור את "מרחב השגשוג המשותף", חזון שנוצר בעיקר לצורכי תעמולה. בהוראתו של יוסוקה מצואוקה, אריטה שם דגש על הפן הכלכלי בעוד קונואה הדגיש את החשיבות של האחדות הפאן–אסיאתית.

ב-1953, אחרי המלחמה וכניעת יפן, נבחר אריטה לבית הנבחרים היפני. ב-1955 ושוב ב-1959 התמודד לתפקיד מושל טוקיו, אך הפסיד בהתמודדויות. אריטה נפטר ב-1965 ונקבר בבית הקברות טאמה שבטוקיו.

== חיים אישיים ==
אריטה שהיה דמות פוליטית ידועה, וב-1960 פורסם שקיים רומן עם מארחת במועדון לילה בשכונת גינזה. לאחר הפרסום תבע את הכתב וב-1963 זכה במשפט. זו הייתה הפעם הראשונה ביפן שבה בית המשפט הכיר בזכותו של איש ציבור לפרטיות.

== קישורים חיצוניים ==

*
*
* 

קטגוריה:פוליטיקאים יפנים
קטגוריה:בוגרי אוניברסיטת טוקיו
קטגוריה:ילידי 1884
קטגוריה:יפנים שנולדו ב-1884
קטגוריה:נפטרים ב-1965
קטגוריה:יפנים שנפטרו ב-1965
נימפיה ווינד

נימפיה ווינד (באנגלית: Nymphia Wind; נולד ב-23 ביולי 1995), הוא שם הבמה של ליאו טסאו (בסינית: 曹米駬), מלכת דראג אמריקאית ילידת טאיוואן, המוכרת בזכות זכייתה בעונה ה-16 של תוכנית המציאות "המרוץ לדראג של רו פול".

ווינד היא מלכת הדראג המזרח-אסייתית הראשונה הזוכה בתוכנית, ומלכת הדראג השנייה ממוצא אסייתי הזוכה בתוכנית, לאחר ראג'ה.

== קריירה ==
ווינד נולדה וגדלה בטאיוואן. החל משנת 2018, ווינד מופיעה כמלכת דראג בטאיפיי, ובסוף שנת 2022 עברה לברוקלין, שם היא מתגוררת ומופיעה כיום.<ref></ref><ref></ref> הצבע השולט בבגדיה של ווינד הוא צהוב, והיא משלבת אלמנטים בצורת בננה בבגדיה ובמופעיה. היא מכנה את עצמה "בננה בודהה", ואת קהל מעריציה בשם "מאמיני הבננה". כמו כן, היא משלבת טקסים ובגדים מסורתיים מהתרבות הסינית והטאיוונית במופעיה.

ווינד בעלת תואר בעיצוב אופנה מאוניברסיטת "University for the Creative Arts", אשר ברוצ'סטר שבבריטניה.

בשנת 2024, זכתה ווינד במקום הראשון בעונה ה-16 של תוכנית המציאות "המרוץ לדראג של רו פול".

== חיים אישיים ==
טסאו מזדהה כהומוסקסואל.<ref></ref><ref></ref> מתגורר בברוקלין, ניו יורק.

== פילמוגרפיה ==
{| class="wikitable"
!כותרת
!שנה
!הערות
!מקור
|-
|Guess Who: My Bestie Mom
|2020
|
|<ref name=":6"></ref>
|-
|Leo & Nymphia
|2021
|סרט דוקומנטרי
|<ref name=":4"></ref>
|-
|המרוץ לדראג של רו פול: עונה 16
| rowspan="2" |2024
|זוכה
| rowspan="2" |<ref name=":3"></ref>
|-
|רו פול: הכול בחוץ: עונה 16
|
|}

==קישורים חיצוניים==

== הערות שוליים ==

קטגוריה:מתמודדי המרוץ לדראג של רו פול
קטגוריה:דראג קווינס
קטגוריה:ניו יורק: אישים
קטגוריה:אמריקאים שנולדו ב-1995
קטגוריה:אמריקאים ממוצא טאיוואני
אנדרו ברק

אנדרו הוראס בֶרק (באנגלית: Andrew Horace Burke; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית השני בשנים 1891–1893.
==ראשית חייו==
אנדרו ברק נולד בעיר ניו יורק. בגיל ארבע הוא התייתם מהוריו, וגדל באגודת העזרה לילדים . כנער הוא מכר עיתונים, ולאחר מכן הוא אומץ על ידי משפחת חוואים ליד נובלסוויל שבאינדיאנה. ב-17 ביולי 1862, לאחר פרוץ מלחמת האזרחים האמריקאית, בגיל 12, הוא התגייס כמתופף צבאי לרגימנט של אינדיאנה. לאחר שובו לאינדיאנה, הוא סיים את חוק לימודיו, ולמד במשך שנתיים במה שהיה לימים אוניברסיטת דה פאו. ב-1880, לאחר שנשא לאישה את קרוליין קליבלנד, הוא עבר לקאסלטון שבטריטוריית דקוטה (כיום בתחומי דקוטה הצפונית), והיה למנהל חשבונות בחנות כלבו מקומית. לאחר מכן היה ברק קופאי בבנק הלאומי הראשון בקאסלטון, ולאחר מכן, במשך שש שנים הגזבר של מחוז קאס.
==קריירה פוליטית==
ב-1890 נבחר ברק מטעם המפלגה הרפובליקנית כמושל דקוטה הצפונית השני, וכיהן בתפקיד מ-7 בינואר 1891 ועד 3 בינואר 1893. במהלך תקופת כהונתו התברר שלדקוטה הצפונית לא היו חוקים לבחירת חבר האלקטורים. ברק זימן מושב מיוחד של בית המחוקקים המדינתי ב-1 ביוני 1891, ודאג לחקיקת החוק. המדינה השתתפה בבחירות לנשיאות של 1892, כאשר נבחר גרובר קליבלנד לתקופת כהונתו השנייה כנשיא ארצות הברית. בהתבסס על סך קולות המצביעים במדינה, שבה ניצח בהפרש קל מועמד המפלגה הפופוליסטית ג'יימס ויבר, נבחרו שני אלקטורים רפובליקנים ושני אלקטורים פופוליסטים. האלקטור הרפובליקני הצביע בעד הנשיא המכהן בנג'מין הריסון, ושני האלקטורים האחרים התפצלו בהצבעתם כשאחד הצביע בעד קליבלנד והשני לוויבר.

הקריירה הפוליטית של ברק הסתיימה כאשר הוא איבד את תמיכת חקלאי המדינה בעקבות הטלת וטו על הצעת חוק שהייתה אמורה לכפות על חברות הרכבת לחכור אתרים ליד מסילות הברזל לבניית מעליות לדגנים ומחסנים על פי תנאם שלא היו מקובלים על חברות הרכבות. בבחירות של 1892 הוא לא נבחר לתקופת כהונה נוספת ושב לחייו הפרטיים לאחר עיסוק בלתי מוצלח בעסקי הדגנים במינסוטה. הוא היה מפקח במשרד הקרקעות של ארצות הברית והתגורר בוושינגטון די. סי., בקולורדו ובניו מקסיקו.
==מותו==
אנדרו ברק נפטר ברוזוול, ניו מקסיקו ב-17 בנובמבר 1918. הוא נטמן בבית הקברות סאות' פארק שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1170/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1171-1172.
</div>

==קישורים חיצוניים==
* [https://www.nga.org/governor/andrew-horace-burke/ אנדרו ברק] באתר אגודת המושלים הלאומית 
* [https://politicalgraveyard.com/bio/burke.html#143.52.58 אנדרו ברק] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1850
קטגוריה:אמריקאים שנפטרו ב-1918
אדוארד מאיה

אדוארד מריאן אילי (באנגלית: Eduard Marian Ilie; נולד ב-29 ביוני 1986) הידוע יותר בשם הבמה שלו אדוארד מאיה (באנגלית: Edward Maya), הוא מוזיקאי, מפיק מוזיקלי, די ג'יי, זמר ופזמונאי רומני. הוא ידוע בזכות הסינגל שלו "Stereo Love" מ-2009 בו השתתפה הזמרת ויקה ג'יגולינה.<ref name=":0"></ref>

== קריירה ==
בשנת 2006 ולאורכה, מאיה עבד עם אמנים רומנים כמו הלהקה אקסנט והזמרת ויקה ג'יגולינה.<ref name=":0" /> הוא גם עבד על השיר "Tornerò", שבוצע על ידי הזמר הרומני מיכאי טראיסטאריו במסגרת אירוויזיון 2006.<ref></ref> הוא הוסיף בריאיון שפורסם באתר Beat-Town.com ששיר זה .<ref></ref>

בקיץ 2009 השיק מאיה את השיר הראשון שלו כאמן, "Stereo Love", שהגיע למקום השני במצעד הסינגלים הרומני. מאוחר יותר באותה שנה, "Stereo Love" הפך ללהיט בין-לאומי במועדונים ברחבי העולם.<ref></ref> בעוד שהצלחה זו גררה הופעות שונות ברחבי העולם, השיר עצמו נכנס לחמישיות הפותחות באוסטריה, דנמרק, פינלנד, צרפת, גרמניה, אירלנד, איטליה, הולנד, נורווגיה, ספרד, שוודיה, שווייץ והממלכה המאוחדת.<ref></ref><ref></ref><ref></ref><ref></ref> "Stereo Love" צבר למעלה מ-610 מיליון צפיות ביוטיוב נכון לאפריל 2024.<ref name=":0" />

ב-13 במאי 2010, מאיה הוציא את הסינגל השני שלו "This Is My Life" – גם הוא בהשתתפות הזמרת ג'יגולינה.<ref></ref> באותה העת, הקים חברת תקליטים.<ref></ref>

מאיה הוציא את השיר והווידאו קליפ לסינגל השלישי שלו "Desert Rain" בערב חג המולד ברחבי העולם.<ref></ref> בריאיון דיבר על סיבוב ההופעות שלו במדבר, וציין שהוא יתחיל עם הודו ובהמשך הוא יופיע באירופה, ארצות הברית, דרום אפריקה ופקיסטן.<ref></ref> הסינגל הרביעי שלו "Mono in Love" פורסם ב-29 בנובמבר 2012 בהשתתפות ג'יגולינה.<ref></ref>

הוא סיים את לימודיו בבית הספר התיכון למוזיקה ג'ורג' אנסקו בבוקרשט והמשיך בתור סטודנט בשנה האחרונה בקונסרבטוריון בוקרשט.<ref></ref>

מאיה נבחר לדובב את הקול של גראג בסרט האנימציה "קדימה" (2020).<ref></ref>

== דיסקוגרפיה ==
=== אלבומי אולפן ===
* 2013: The Stereo Love Show
* 2014: Angels

== קישורים חיצוניים ==
* 

== הערות שוליים ==

קטגוריה:זמרים רומנים
קטגוריה:מפיקים מוזיקליים רומנים
קטגוריה:מוזיקאים רומנים
קטגוריה:תקליטנים רומנים
קטגוריה:מוזיקאי מוזיקת דאנס אלקטרונית
קטגוריה:רומנים שנולדו ב-1986
שיר הנשמרת

נתן אלתרמן יחד עם בתו תרצה אתר בקפה "[[כסית", 1 בינואר 1960]]

"שיר הנשמרת" הוא שיר מאת תרצה אתר. השיר יצא בספר השירים של אתר, "בין סוף לבין סתיו" שיצא בשנת 1972, שנתיים לאחר מות אביה.<ref name=":0"></ref> השיר הולחן על ידי נפתלי אלטר ובוצע לראשונה על ידי נורית גלרון.

שירה של אתר מתכתב ועונה לשירו של אביה, נתן אלתרמן "שיר משמר". בשיר מבקש אביה מבתו לשמור על עצמה. בשירו פונה אלתרמן האב לבתו בבקשה ובתחנונים שתשמור על עצמה. הוא מבקש שתשמור על עצמה מהסכנות הרבות האורבות לה. אלתרמן מפרט בשיר את יופיים של החיים ומעודד אותה. השיר פורסם בספר השירה "חגיגת קיץ" שיצא לאור ב-1965. השיר הולחן על ידי סשה ארגוב, שבחר להלחין רק חלק מ-13 בתיו.<ref></ref>

בשיר אתר פונה אל אביה. אתר כותבת לאביה כי היא שומרת על עצמה, נפשה, היא שורדת, ומצליחה להסתדר.<ref name=":0" /> בשיר המשוררת לא מסתירה הקושי הנפשי בו היא מצויה, אך מבטיחה לשמור על עצמה. ייתכן שהמשוררת הייתה מלאה בפחדים, ועל כך עולה מן הכתוב: "בתריסים כל מיני רוחות מכים / כל מיני עופות מדברים", רמז לרוח והציפור המופיעים ב"שיר משמר".<ref></ref>

אתר כותבת כי היא "...נזהרת מדברים נופלים מאש, מרוח, משירים״, ובכך ספק רומזת ספק מבקשת מאביה שישמור עליה ושיריו לא מספקים את ההגנה לה היא זקוקה.<ref></ref>

בשנת 2011 הוקלט דואט של שיר המשלב בתים משני השירים של אלתרמן ואתר, בשם "שיר משמר שיר הנשמרת". השיר הולחן בידי גידי קורן ובוצע על ידי מיכה ביטון וחני דינור. השיר בוצע לראשונה בערב בו הוענקו פרסים על שם נתן יונתן, למלחינים הכותבים מוזיקה לשירי משוררים.<ref></ref><ref></ref>

==קישורים חיצוניים==
* 
* 

==הערות שוליים==

קטגוריה:שירי תרצה אתר
קטגוריה:שירי נורית גלרון
המינהל הראשי לענייני ספרות והוצאות לאור

המינהל הראשי לענייני ספרות והוצאות לאור (ברוסית: Гла́вное управле́ние по дела́м литерату́ры и изда́тельств; בקיצור: Главлит) היה גוף ממשלתי בברית המועצות, שעסק בצנזורה ובהגנה על סודות מדינה באמצעי התקשורת. הגוף התקיים בשנים 1922–1991.

הגוף הוקם במטרה לאחד את כל סוגי הצנזורה של יצירות מודפסות. כך, המינהל גיבש את העקרונות הכלליים שעליהם הייתה אמורה לחול איסור על פרסום או הפצה של יצירות בעלות תעמולה נגד המשטר הסובייטי, לאסור חשיפת הסודות הצבאיים, למנוע הפצת חומר שעלול לעורר את דעת הקהל על ידי דיווח על מידע כוזב, הסתה לקנאות לאומנית ודתית, מניעת הפצת חומר בעל אופי פורנוגרפי.

בהמשך הורחבו משמעותית עקרונות הצנזורה והובדלו בתחומים שונים.

בשנת 1991, הארגון פורק לגמרי.

ב־2024, הוקם ברוסיה גוף מקביל בעל תפקידים דומים לגוף ההיסטורי בשם ״מרכז המומחים להערכת ספרים״ (Экспертный Центр по Оценке Книг на Соответствие Законам, בקיצור ЭЦОКСЗ), שאסר בין השאר על הפצת ספרים על קהילת הלהט"ב.

==ראו גם==
*סאמיזדאט
*ועדת הצנזורה
*רוסקומנדזור
*המינהל הראשי לענייני דפוס
==קישורים חיצוניים==

==הערות שוליים==

קטגוריה:צנזורה בברית המועצות
קטגוריה:ממשלת ברית המועצות
מארק ויגלסוורת'

מארק ויגלסוורת (באנגלית: Mark Wigglesworth; נולד ב-19 ביולי 1964) הוא מנצח בריטי.

== ביוגרפיה ==
מארק ויגלסוורת' נולד בסאסקס. הוא למד בבית הספר בריאנסטון, אוניברסיטת מנצ'סטר, והאקדמיה המלכותית למוזיקה בלונדון. הוא זכה בתחרות הניצוח ע"ש קיריל קונדראשין באמסטרדם בשנת 1989. ג'ון דראמונד מינה אותו למנצח משותף של תזמורת רשות השידור הבריטית בשנת 1991, תפקיד שמילא עד 1993. ויגלסוורת' היה המנצח הראשי של תזמורת ה-BBC הלאומית של ויילס מ-1996 עד 2000. הוא היה מנצח אורח ראשי של התזמורת הסימפונית של רדיו שוודיה מ-1998 עד 2001.

בשנת 1991 ניצח על האופרה "כך עושות כולן" בבית האופרה המלכותית, קובנט גארדן שבלונדון. בנובמבר 2002. הוא גם ניצח באופרה הלאומית הוולשית, מטרופוליטן אופרה, האופרה הלאומית האנגלית, ופסטיבל גליינדבורן. בשנת 2005, הוא ערך את הופעת הבכורה שלו במטרופוליטן אופרה כשניצח על "נישואי פיגארו".

באפריל 2006 מונה ויגלסוורת' למנהל המוזיקלי הבא של תיאטרון לה מונה שבבריסל, במקום קזושי אונו. הוא היה אמור לקבל במקור את תפקידו כמנהל מוזיקלי בעונת 2008–2009, אך באפריל 2008 הודיע התיאטרון כי ויגלסוורת' לא ייכנס לתפקיד המנהל המוזיקלי בלה מונה.

בינואר 2014, האופרה הלאומית האנגלית מינתה את מארק ויגלסוורת' למנהלה המוזיקלי הבא, שיחליף את אדוארד גרדנר החל מספטמבר 2015. זמן קצר לאחר כהונתו, היו מחלוקות בינו לבין האופרה כך שהתפטר מתפקיד המנהל המוזיקלי של האופרה, בסוף עונת 2015 - 2016.

בנובמבר 2021, התזמורת הסימפונית של בורנמות' הודיעה על מינויו של ויגלסוורת' למנצח האורח הראשי הבא שלה, בתוקף מיידי. במרץ 2024, התזמורת הסימפונית של בורנמות' הודיעה על מינויו של ויגלסוורת' למנצח הראשי הבא שלה, החל מעונת 2024–2025, עם חוזה ראשוני לארבע שנים.

ויגלסוורת' נשוי לארכאולוגית אנמייק מילקס מאוניברסיטת לונדון. לבני הזוג יש בת, והם גרים בסאסקס.

== קישורים חיצוניים ==
* 

קטגוריה:מנצחים בריטים
קטגוריה:מוזיקאים בריטים
קטגוריה:מנצחי אופרה
קטגוריה:בריטים שנולדו ב-1964
מוטונאו

האי הוא אתר רבייה חשוב לפינגווינים לבנים
מוטונאו הוא אי קטן, , שמורת טבע באי שוכנת מול חופי האי הדרומי של ניו זילנד, בקצה הצפוני של מפרץ פגסוס, מדרום לשפך נהר מוטונאו. השמורה מנוהלת על ידי משרד השימור והגישה היא בהיתר בלבד. <ref></ref>

== תיאור ==
האי הוא בערך 300 מטר אורך על 100 מטר רחב, לאי יש צדדים תלולים העולים לחלק העליון שטוח ומיוחד כ מעל פני הים. מבחינה גאולוגית, הוא מורכב מסלעים שלישוניים, מכוסים בס וחצץ, ומוקף בצוקים נשחקים ובשוניות חצובות גלים. הקרקעות נחרות בהרחבה על ידי עופות ים מקננים.<ref name="doc"></ref>

== חי וצומח ==
האי הוא אתר חשוב לציפורי ים. בשנת 1967, זה היה אתר הרבייה של כ-23,000 ציפורים בודדות.<ref name="Lincoln1997"></ref> הוא בית ומושבת פינגווינים לבנים. ציפורים אחרות המתועדות כרבייה שם כוללות ציפורי סערה לבני פנים, זרמים מפויחים, פריונים פיות, צדפות משתנות וטרנס לבן חזית .<ref name="Lincoln1997" /> באי יש את המושבה היחידה של פטריות סערה לבני פנים שנמצאו לאורך החוף בין מיצר קוק לחצי האי אוטגו .<ref name="Lincoln1997" />

שלושה מיני לטאות מאכלסים את האי, כולל המין Leiolopsima lineocellatum, הנחשב לא שכיח מבחינה אזורית.

כלבי ים פרווה משמשים על משטחי סלע מסביב להובלה . כמו כן דווח על כלב ים פיל וכלב ים של חוף באי.<ref name="Lincoln1997" />

סוג הצמחייה העיקרי ברמת האי הוא שטחי דשא. צוקים וצוקים תומכים בשטחי עשב ושדות עשבים. ישנם כתמים של שטחי שיחים מעורבים, כולל מינים רבים .

== מצב שימור ==
לאי היה מעמד מוגן מאז 1935, אז הפך למקלט לחיות בר. ב-1958 היא גם הוגדרה כשמורה לשימור החי והצומח. הוא נקי מטורפים של יונקים; ארנבות הושמדו בין 1958 ל-1962. האיומים מגיעים מצמחי קופסאות שהוכנסו, המשפדים ציפורים וחוסמים את הגישה למחילות, כמו גם מהפרעות אנושיות הנובעות מגישה לא מורשית.

== הערות שוליים ==

קטגוריה:ניו זילנד: שמורות טבע
קטגוריה:דפים עם תרגומים שלא נסקרו
קטגוריה:ניו זילנד: איים
ג'נטיביוסה

גנטיביוסה הוא דו-סוכר המורכב משתי יחידות של <small>D-</small> גלוקוז המחוברות עם קישור β(1->6).זהו מוצק גבישי לבן המסיס במים או במתנול חם. משולבת במבנה הכימי של קרוצין, התרכובת הכימית שנותנת את צבעו לזעפרן. זהו תוצר של קרמליזציה של גלוקוז.<ref></ref>במהלך תהליך הידרוליזה של עמילן לסירופ גלוקוז. ג'נטיוביוזה, בעלת מרירות, נוצרת בדרך כלל כחומר לא רצוי באמצעות תגובת עיבוי מזורזת חומצה של שתי מולקולות <small>D-</small> גלוקוז.<ref></ref>התארכות יחידת β- <small>D</small> - גלוקוז אחת של הדו-סוכר המר מפחיתה את המרירות שלו בחמישית, לפיי שנקבע על ידי טועמים אנושיים המשתמשים בטרימר, gentiotriose.<ref></ref>Gentiobiose מיוצר גם באמצעות הידרוליזה אנזימטית של גלוקנים, כולל pustulan<ref></ref> ו-β-1,3-1,6-glucan.<ref></ref>

== הערות שוליים ==

קטגוריה:דו-סוכרים
נפת וויסקיטקי

נפת וויסקיטקי (באנגלית: Gmina Wiskitki) היא "גמינה" כפרית (מחוז מנהלי) במחוז ז'ירארדוב, מזוביה, במזרח-מרכז פולין. מקום מושבו הוא הכפר ויסקיטקי, הנמצא כ- מצפון-מערב לז'ירארדוב ו- ממערב לוורשה.

הגמינה משתרעת על שטח של , ונכון לשנת 2006 אוכלוסייתה הכוללת היא 9,298.

הגמינה מכילה חלק מהאזור המוגן הנקרא פארק וולימוב.

== כפרים ==
גמינה וויסקיטקי מכילה את הכפרים והמושבים אלכסנדרוב, אנטוניו, באבסקי באדי, סיגנקה, צ'רוונה ניווה, צ'רוונה ניווה-פרצל, דונינופול, דז'יאלקי, פליקסוב, פרנסיסקוב, גוזוב, גוז'אוב, גוז'אוו, גוז'אוב, גוז'אווס, גוז'אוו w, קאמינקה, קאמיאונקה מאלה, לובנו, מידנייביץ, מידניבי ץ קולוניה, מידניביץ לוקי, מידניביץ פרצלה, מורגי, נוב ה ויז, נוב ה קוזלוביץ, נובי י דרזביץ, נובי י אורישב, אוריסיע, פובוסיאל, פובוסיאל, פובוסיאל. ścieniec, Różanów, Siarkowiec, Smolarnia, סוקולה, סטארה וויש, סטארה קוזלוביץ, סטרובסקיטקי, סטרובסקיטקי-פרצל, סטארי דרז'ביץ', סטארי היפוליטוב, טומאשב, וויסקיטקי ווולה מידניבסקה.

== גמינות שכנות ==
גמינה וויסקיטקי גובלת בעיירה ז'ירארדוב ובגמינות ברנוב, בולימוב, יקטורוב, נובה סוצ'ה, פושצ'ה מריאנסקה, ראדז'יוביץ' וטרזין.

== קישורים חיצוניים ==
* 

* [https://web.archive.org/web/20071227152516/http://www.stat.gov.pl/gus/45_655_PLK_HTML.htm נתוני אוכלוסייה רשמיים של פולין 2006]

קטגוריה:פולין: חלוקה מנהלית
שני חזיזה

שני חזיזה, היא יוצרת תחקירי דוקו, עורכת ובמאית. חזיזה עוסקת בפרשיות פליליות ובתחקירים דוקומנטריים. חזיזה עבדה בין השאר בתוכניות "עובדה", "מבט שני" ו"בולדוזר". סרטיה "השוק הצהוב", "ילד בכל מחיר", "מונופול הכשרות" "רב הנסתר" ו-"פולארד", חשפו רעות חולות בחברה הישראלית והביאו לשינויים משמעותיים<ref></ref>. חזיזה זכתה בפרס סוקולוב לעיתונות אלקטרונית לשנת 2023.

== רקע ==
לימודי תואר ראשון בתקשורת וניהול, המכללה למינהל. לימודי תואר שני בביטחון ואסטרטגיה, אוניברסיטת תל אביב.

משתתפת בקבוצת מנטורים לתלמידי תיכון. במיזם הנושאת את השם "בית־שאני בלב" בו מסייעים בעלי תפקידי מפתח, לצעירי בית שאן בהכוונה, בייעוץ ובחשיפה לאפשרויות תעסוקה.

בשנת 2023 זכתה חזיזה בפרס סוקולוב לעיתונות הכתובה ולתקשורת האלקטרונית. את זכייתה של חזיזה, נימקה בין השאר הוועדה בכך שהשפיעה רבות על החברה הישראלית <ref></ref><ref name=":0"></ref><ref name=":1"></ref>.

== תחקירים דוקומנטריים ==

תחקירים דוקומנטריים שיצרה: "השוק הצהוב" (2012), "ילד בכל מחיר" (2014), "מונופול הכשרות" (2015), "היכן שהמדינה נגמרת" (2016), "הילדים של קיץ 76" (2016), הימין הטריטוריאלי (2016), "סיפורו של סוכן" (2019), "רב הנסתר" (2020), "פולארד" (2020), "רב הנסתר-הגילויים החדשים" (2022), "המבול" (2024).

==== רב הנסתר-סיפורה של קהילת שובו בנים ====
בפברואר 2020 שודר בכאן 11 סרטה התיעודי של חזיזה "רב הנסתר-סיפורה של קהילת שובו בנים", תחקיר העוסק במנהיג קהילת "שובו בנים" אליעזר ברלנד ובקהילה. את התחקיר לסרט החלה חזיזה ב 2017. הסרט הצליח לפענח תעלומה בת 30 שנה, לפצח שני תיקים שהמשטרה תייגה כבלתי מפוענחים- פרשת רצח ניסים שטרית ואבי אדרי, ולהביא לפתיחת תיק החקירה מחדש ולהגשת כתבי אישום. הוא הוקרן ברחבי העולם וזכה בפרס התחקיר בפסטיבל Simfest הרומני. ועדת פרס סוקולוב ציינה בנימוקיה למתן הפרס את התחקירים המעמיקים שעשתה ואת פתרון תעלומת הרצח. ב 2022 יצרה חזיזה תחקיר המשך- "רב הנסתר-הגילויים החדשים", בו היא מתמקדת במחדלי המשטרה בפרשה<ref></ref><ref></ref><ref></ref>.

==== פולארד ====
חזיזה ביימה יחד עם גלעד טוקטלי את סדרת הדוקו "פולארד", הפיקה אותה והשתתפה בכתיבת התסריט שלה. ועדת פרס סוקולוב ציינה בנימוקים לפרס את התחקיר המעמיק וכן יכולת ראויה להערכה להגיע לחומרים ארכיונים נדירים ולהביא מרואיינים שהינם אנשי מפתח בפרשה<ref name=":0" /><ref name=":1" /><ref></ref>.

==== המבול ====
בפברואר 2024 יצרה את סרט הדוקו "המבול" שנכלל בסדרת הדוקו דו"ח רולניק, בו היא חוקרת את התהליכים שהובילו לטבח השבעה באוקטובר- את הזלזול במודיעין הגלוי, את הקונספציה המדינית ואת האינטרסים הפוליטיים והכלכליים<ref></ref>.

== חיים פרטיים ==
חזיזה נשואה ואם לבן, גרה בחדרה. גדלה בבית־שאן, אביה עבד כסוהר, אמה ניהלה בית ספר.
== הערות שוליים ==

==קישורים חיצוניים==

קטגוריה:עיתונאיות חוקרות ישראליות
המוזיאון היהודי של אוסטרליה

המוזיאון היהודי של אוסטרליה, חוקר ומשתף את החוויה היהודית באוסטרליה. הוא ממוקם בפרוור סנט קילדה, של מלבורן.

== היסטוריה ==
המוזיאון היהודי של אוסטרליה הוקם בשנת 1977 על ידי קבוצת מתנדבים בהדרכתו של הרב רונלד לובופסקי. בתחילת פעילותו, למוזיאון לא היו מבנים משלו, לכן תערוכות המוזיאון נערכו בגלריה מאייר ובבניין מנהלת הרכבות החשמליות. במקביל התקיים חיפוש אחר מיקום למוזיאון וקבוצת המייסדים החלה לרכוש פריטים לאוסף המוזיאון.

בשנת 1982 המוזיאון החל לפעול באתר זמני שהיה בעבר כיתות נטושות של הקהילה היהודית במלבורן שהיו ברובע דרום יארה של מלבורן, בחסותו של סר זלמן כהן. המוזיאון נשאר במקום זה במשך 13 שנים. במהלך תקופה זו התקיימו במוזיאון הזמני, יותר מארבעים תערוכות העוסקות במגוון רחב של נושאים, חלקן אף היו תערוכות נודדות ברחבי אוסטרליה. המוזיאון זכה לתמיכה קהילתית הולכת וגוברת וזכה במספר פרסי תעשייה מכובדים. <ref></ref> <ref></ref>

בשנת 1992 רכש המוזיאון בניין ברחוב דרך אלמה, סנט קילדה, ליד בית הכנסת של הקהילה היהודית ברובע. הפתיחה הרשמית של המוזיאון התקיימה ב-20 באוגוסט 1995. באירוע הפתיחה נכח המושל הכללי של אוסטרליה, ביל היידן. ביום פתיחתו נקרא המוזיאון, מרכז גנדל ליודאיקה, לכבוד ג'ון ופאולין גנדל, הנדבנים העיקריים של המוזיאון.<ref name=":0"></ref> <ref></ref>

== אוסף ==
אוסף המוזיאון כולל למעלה מ-20,000 חפצים, בהם כ-9,000 חפצים מהאוסף הפרטי של הרב לובופסקי. האוסף כולל חפצים בעלי משמעות דתית, היסטורית, תרבותית, חברתית ואמנותית, המקיפים חיים והיסטוריה יהודית.

במוזיאון מוצגות תצוגות קבועות וכן תערוכות מתחלפות. במוזיאון ישנן מספר גלריות, ביניהן גלריית זלמן כהן להיסטוריה של יהודי אוסטרליה, גלריית גרוס וגלריית לוטי סמורגון.

=== ארכיונים ותתי-אוספים ===
למוזיאון מספר ארכיונים ותתי אוספים, כולל,

== תערוכות קבועות ==
ליבת האוסף של המוזיאון היהודי של אוסטרליה מוצגת בארבע תערוכות קבועות. <ref></ref>

=== Calling Australia Home – גלריית זלמן כהן להיסטוריה של יהדות אוסטרליה ===
תערוכה קבועה זו ממוקמת בגלריה זלמן כהן ומציגה סיפורים שמסופרים על דורות של יהודים אוסטרלים. הסיפורים מעלים אור לגבי הסיבות להגירה של יהודים לאוסטרליה, צורת החיים שהם ניהלו שם ומה המשמעות עבורם להיות יהודים באוסטרליה בתקופה המודרנית.

=== תערוכת ציר הזמן של ההיסטוריה היהודית ===
תערוכת ציר הזמן של העם היהודי, מציגה 4,000 שנים של אירועים מרכזיים בהיסטוריה היהודית. התערוכה כוללת תמונות, טקסטים, סרטים, חפצי אמנות ויצירות אמנות.

=== תערוכת השנה היהודית ===
התערוכה מציגה את המחזור השנתי של החגים והמועדים והימים הנוראים המרכיבים את הקצב ואופן החיים היהודיים. ככל שהשנה מתקדמת בחלל התערוכה, משולבים בתערוכה חפצים, טקסטים ודימויים הנותנים תובנה נוספת, לחיבור לוח השנה היהודי לשנת השמש. האוסף גם מדגים את הקשר בין המועדים היהודיים למחזוריות החקלאית בארץ ישראל.

=== תערוכת אמונה וטקסים יהודיים ===
התערוכה בוחנת את יסודות היהדות ואת המסורות והאמונות אשר עברו במשך 4,000 שנות היסטוריה, הממשיכים לחבר יהודים יחדיו כל הזמן.

== ראו גם ==
* מוזיאון השואה היהודי ומרכז המחקר
* יהדות אוסטרליה
* מוזיאון השואה של מלבורן

== קישורים חיצוניים ==

* 
* 
* 
* 
* 
* 

==הערות שוליים==

*
קטגוריה:מוזיאונים בנושא יהדות
קטגוריה:מלבורן
קטגוריה:מלבורן: מבנים
תומא קרמואה

תומא קרמואה (בצרפתית: Thomas Carmoy; נולד ב-16 בפברואר 2000) הוא אתלט בלגי, פעמיים זוכה מדליית ארד באליפות אירופה באולם (טורון 2021 ואיסטנבול 2023) בקפיצה לגובה.

== ביוגרפיה ==
קרמואה נולד וגדל בשרלרואה שבבלגיה.

=== 2019 ===
==== אלוף אירופה עד גיל 20 ====
באליפות אירופה עד גיל 20 שנערכה ביולי בבורוס שבשוודיה זכה במדליית זהב בקפיצה לגובה בתוצאה של 2.22 מטר.

=== 2021 ===
==== מדליית ארד ראשונה באליפות אירופה באולם ====
באליפות אירופה באולם שנערכה במרץ בטורון שבפולין זכה במדליית ארד בקפיצה לגובה בתוצאה של 2.26 מטר, אחרי מקסים נדסקאו מבלארוס (2.37 מטר) וג'אנמרקו טאמברי מאיטליה (2.35 מטר).

=== 2022 ===
באליפות העולם באולם שנערכה במרץ בבלגרד שבסרביה סיים במקום שישי בקפיצה לגובה בשיא אישי חדש של 2.28 מטר.

באליפות העולם שנערכה ביולי ביוג'ין שבאורגון, ארצות הברית, סיים במקום 17 בקפיצה לגובה בתוצאה של 2.25 מטר.

באליפות אירופה שנערכה באוגוסט במינכן שבגרמניה סיים במקום חמישי בקפיצה לגובה בתוצאה של 2.23 מטר.

=== 2023 ===
==== מדליית ארד שנייה באליפות אירופה באולם ====
באליפות אירופה באולם שנערכה במרץ באיסטנבול שבטורקיה זכה במדליית ארד בקפיצה לגובה בשיא אישי חדש של 2.29 מטר, אחרי דווה אמלס מהולנד (2.31 מטר) ואנדריי פרוצנקו מאוקראינה (2.29 מטר).

==== סגן אלוף המשחקים האירופיים ====
במשחקים האירופיים שנערכו בקרקוב שבפולין זכה במדליית כסף בקפיצה לגובה בשיא אישי חדש של 2.29 מטר.

באליפות העולם שנערכה באוגוסט בבודפשט שבהונגריה סיים במקום 15 בקפיצה לגובה בתוצאה של 2.25 מטר.

=== 2024 ===
באליפות העולם באולם שנערכה במרץ בגלאזגו שבממלכה המאוחדת סיים במקום 11 בקפיצה לגובה בתוצאה של 2.15 מטר.

== שיאים אישיים ==
=== אצטדיון ===
* קפיצה לגובה: 2.29 מטר (2023)

=== אולם ===
* קפיצה לגובה: 2.29 מטר (2023)

== קישורים חיצוניים ==

קטגוריה:קופצים לגובה
קטגוריה:אתלטים בלגים
קטגוריה:בלגים שנולדו ב-2000
אלי שורטרידג'

אלי צ'ארלס דניאל שורטרידג (באנגלית: Eli Charles Daniel Shortridge; ) היה פוליטיקאי אמריקאי מדקוטה הצפונית, איש המפלגה הדמוקרטית-העצמאית, שכיהן כמושל דקוטה הצפונית השלישי בשנים 1893–1895.
==ראשית חייו==
אלי שורטרידג' נולד במחוז קאבל שבווירג'יניה (כיום בתחומי וירג'יניה המערבית) כשמיני מבין תשעת ילדיהם של לוי ואליזבת לאב שורטרידג'. הוא גדל במחוז מונרו שבמיזורי, והשלים את חינוכו בבית ספר תיכון ליד עיירת המחוז פריס. ב-1882 עבר שורטרידג' עם אשתו השנייה, אנה ברטון, ועם שתי ילדותיו התאומות לעיר לארימור שבטריטוריית דקוטה (כיום בתחומי דקוטה הצפונית).
==קריירה פוליטית==
ב-1892 התמודד שורטרידג' בבחירות על משרת מושל דקוטה הצפונית כמועמד מטעם ברית פוליטית שנוצרה בין אנשי המפלגה הפופוליסטית, המפלגה הדמוקרטית וברית החוואים , שהתמזגו למפלגה אחת בשם המפלגה הדמוקרטית-עצמאית של דקוטה הצפונית . המפלגה החדשה קצרה הצלחה, אך הייתה קצרת ימים, ופורקה זמן קצר לאחר תום כהונתו של שורטרידג' כמושל.

במהלך תקופת כהונתו כמושל, אישר שורטרידג' את הפקתם של 50,000 דולר באיגרות חוב למימון בניית האגף הדרומי של הקפיטול המדינתי ואת רכישת מעון המושל הרשמי, שהוא היה ראשון מושלי המדינה שהתגורר בו. הוא גם תמך ביצירתה של מעלית דגנים עבור המדינה בדולות', ויסקונסין. מסוף דגני זה מחוץ לתחומי המדינה, לא נבנה בסופו של דבר בעיקר בשל הסעיף בהצעת החוק שדרש את ריבונותה של דקוטה הצפונית על שטחו. הצעת החוק עברה, אך הסעיף שעל פיו היה על מינסוטה וויסקונסין לוותר על ריבונותם על האתר לא התקבל על ידי שתי המדינות. לאחר תקופת כהונה אחת פרש שורטרידג' מהחיים הפוליטיים. הוא מונה כפקיד של משרד הקרקעות הכללי של ארצות הברית בדייוויס לייק שבדקוטה הצפונית.

לאחר מות רעייתו אנה, נישא שורטרידג' בשלישית לדורקס וירג'יניה בריידי, ולשניים נולדו חמישה ילדים.
==מותו==
אלי שורטרידג' נפטר בעיר דווילס לייק שבדקוטה הצפונית ב-4 בפברואר 1908. הוא נטמן בבית הקברות המקומי.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1172/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, p. 1172.
</div>

==קישורים חיצוניים==
* [https://www.nga.org/governor/eli-c-d-shortridge/ אלי שורטרידג'] באתר אגודת המושלים הלאומית 
* [https://politicalgraveyard.com/bio/shorten-shuja.html#801.23.52 אלי שורטרידג'] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1830
קטגוריה:אמריקאים שנפטרו ב-1908